钦定古今图书集成/明伦汇编/官常典/第585卷 > 《代请胡总督启》前人
## 钦定古今图书集成/明伦汇编/官常典/第585卷 > 《代请胡总督启》前人

“伏以宣云交控，两镇之冲；烽火不惊，六年于此。是皆
仰赖明公。筭胜于庙，尽收群策之雄；威寓于恩，坐落
诸酋之胆。致兹宁谧，概沐生成。计当白帝之逾期，已
櫜弓而无事。可少黄龙之痛饮，爰投壶而雅歌。敬卜
吉期，肃共小设。折冲于俎，冀聆謦欬之珍；借著为筹，
亦效悃愚之琐。仰祈光重，曷任悚荣。